Cuneiform Tablet KTH 13
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-ku-pì-a-šùr a-ta-ta a-šùr-ma-lik ú šu-IŠTAR qí-bi-ma um-ma in-bi-IŠTAR-ma 2 me-at 12 TÚG SIG₅ DIRI <big_gap> a-bu-DINGIR na-áš-a-ku-nu-tí šu-ma pá-zu-ur-šu-nu ta-le-a pá-zi-ra-šu-nu šu-ma pá-zu-ur-šu-nu lá ta-le-a a-na É.GAL-lim šé-li-a-šu-nu-ma É.GAL-lúm ni-is-ḫa-tí-šu-nu li-il₅-qé-ma TÚG.ḪI.A šé-ri-da šu-ma É.GAL-lúm TÚG.ḪI.A a-na ší-mì-im i-lá-qé-ma i-na re-eš₁₅ TÚG.ḪI.A KÙ.BABBAR i-ša-qal dí-na-a šu-ma a-na ší-mì-im i-lá-qé KÙ.BABBAR lá i-ša-qal ú maš <gap>-am i-da-an lá ta-da-na-a ú ṭé-em É.GAL-lim i-na e-ra-áb TÚG.ḪI.A a-ni-ú-tim li-im-da-nim a-šu-mì té-er-tí ú a-na-ku e-ra-ba-ni ú i-na a-ni-tim ṭé-em É.GAL-lim lu-ut-kà-ni-ma za-<big_gap> e-ra-ba-am lá e-ra-ba-am šu-up-ra-nim šu-ma TÚG.ḪI.A É.GAL-lúm a-na ší-mì-im il₅-té-qé-e i-na re-eš₁₅ TÚG.ḪI.A iḫ-da-ma KÙ.BABBAR le-qé-a šu-ma É.GAL-lúm TÚG.ḪI.A lá il₅-té-qé-e-ma ṣú-ba-tù-a i-ta-ar-du-nim ku-nu-ki ú-dí-a-ma TÚG.ḪI.A ša ḫa-ba-tim um-mì-a i-ku-pì-a-šùr li-il₅-qé i-a-ú-tim a-ta-ta li-il₅-qé ša a-bi-ni a-šùr-ma-lik li-il₅-qé TÚG.ḪI.A ša a-šùr-GAL ma-ḫa-i-a šu-IŠTAR li-il₅-qé 16-<big_gap>-1 TÚG ša ba-zi-tim DUMU i-dí-ku-bi-im a-na a-sú-kà-NI um-mì-ša a-dí-na-ma <gap> a-ḫu-a a-tù-nu lá ša a-wa-tim a-na-ku a-na ku-nu-tí šu-ma ta-da-ga-lá-ma a-na TÚG.ḪI.A KÙ.BABBAR i-na kà-ni-iš i-ba-ší a-na KÙ.BABBAR dí-na-ma KÙ.BABBAR a-na pá-ni-a li-im-ḫu-ra-ni šu-ma i-na kà-ni-iš KÙ.BABBAR a-na TÚG.ḪI.A lá i-ba-ší a-li KÙ.BABBAR a-na TÚG.ḪI.A i-ba-ší-ú iš-tí a-bu-DINGIR